Fidelis Atienza

Graciana Teofila Quinio Atienza, Fidelis erlijio-izenez ezagunagoa, (Batangas, 1918ko abenduaren 18a – Quezon Hiria, 2021eko martxoaren 20a) filipinar moja, okin eta gozogilea izan zen, Artzain Onaren Erlijiosoen kongregazioko kidea. Baguio hiriaren ikurretako bat den Good Shepherd ñame marmelada prestatzeagatik egin zen ezaguna.

 Bizitza 
1918ko abenduaren 18an jaioa, Los Angelesen (Kalifornia) hasi zuen nobiziotza. 1954an lehen botoak eman zituen eta 1957an betikoak. 1960ko hamarkadan Marian gozo-denda sortu zuen eta galleta kurruskariak asmatu zituen, aingeru-galleten aitzindari izan zirenak.

Artzain Onaren Erlijiosoen arabera, Atienzak ñame marmelada egiten hasi zen Baguiora bidali zutenean. 1976an errezeta hori beste mojei erakutsi zien, eta horri esker, kongregazioak milaka gazteri hezkuntza eskaintzea ahalbidetu zuen. Assumption Ocampo mojak errezeta hobetu omen zuen. 

Baguio hiriaz gain, Filipinetako beste leku batzuetan ere lan egin zuen, hala nola Cebu probintzian, Quezon Hirian eta Tagaytayn, baita Frantzian, Hong Kongen eta Erroman ere. Bizitza gehiena Tagaytayn eman zuen.

2020an Quezon Hirira joan zen bizitzera eta 2021eko martxoaren 20an hil zen, 102 urte zituela.

 Erreferentziak 

 Kanpo estekak 

Kategoria:Filipinetako katolikoak
Kategoria:Filipinetako mojak
Kategoria:Okinak
Kategoria:Emakume gozogileak
Kategoria:Filipinetako ehun urtedunak